Лъчезар Станчев
Ученик

chitanka.info

Понеже ставам ученик,

от днес захвърлям тая прашка;

в ръка с буквар — добър другар

и с молив — приказна тояжка,

дочул, че ме зове звънец

без закъснение, веднага,

минавам весело през прага

на тоя хубав бял дворец;

с науката като с ракета

ще търся приказна планета —

от мен тя няма да се скрие.

Повтаряйте след мен и вие:

„Понеже ставам ученик,

от днес захвърлям тая прашка;

в ръка с буквар — добър другар

и с молив — приказна тояжка…“.

Безкрайно като въртележка

това повтаря се без грешка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.